dialektgeografi
Store norske leksikon,Språk og litteratur,Språkvitenskapens fagdisipliner,Sosiolingvistikk
Dialektgeografi er studiet av utbredelsen av ord, språklyder, bøyningsformer og så videre i et språks dialekter.
Man undersøker hvordan et stort antall ord og setninger gjengis i talemålet på mange steder innenfor språkområdet. Svarene kan innføres på kart hvor man ser grensene, isoglossene, for utbredelsen av de enkelte ord, språklyder og så videre.Isoglossene for ulike fenomener faller ofte ikke sammen, slik at det er gradvise overganger i målformen fra sted til sted. Bare der hvor mange isoglosser faller sammen, kan man tale om tydelige dialektgrenser.